എമിലി എർബെൽഡിംഗ്

എമിലി ജെ. എർബെൽഡിംഗ് (ജനനം 1961)  ഒരു അമേരിക്കൻ ഫിസിഷ്യൻ-ശാസ്ത്രജ്ഞയാണ്. ഇംഗ്ലീഷ്:Emily J. Erbelding. നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസസിലെ (NIAID) മൈക്രോബയോളജി ആൻഡ് ഇൻഫെക്ഷ്യസ് ഡിസീസസ് വിഭാഗത്തിന്റെ ഡയറക്ടറാണ്. എമിലി  മുമ്പ് എൻഐഎഐഡിയിലെ എയ്ഡ്‌സ് വിഭാഗത്തിന്റെ ഡെപ്യൂട്ടി ഡയറക്ടറായിരുന്നു. ജോൺസ് ഹോപ്കിൻസ് സ്കൂൾ ഓഫ് മെഡിസിനിൽ ഫാക്കൽറ്റി അംഗമായിരുന്ന അവർ ബാൾട്ടിമോർ സിറ്റി ഹെൽത്ത് ഡിപ്പാർട്ട്മെന്റ് എസ്ടിഡി/എച്ച്ഐവി പ്രോഗ്രാമിന്റെ ക്ലിനിക്കൽ സേവനങ്ങളുടെ ഡയറക്ടറായി സേവനമനുഷ്ഠിച്ചു.

 ജീവിതരേഖ 
എമിലി  കോർണൽ യൂണിവേഴ്സിറ്റിയിൽ നിന്ന് ഒന്നാം സ്ഥാനത്തോടെ ബിരുദം നേടി, അവിടെ നിന്ന് അവർക്ക് മാസ്റ്റർ ഓഫ് സയൻസ് ബിരുദവും ലഭിച്ചു.  അവളുടെ 1985-ലെ മാസ്റ്റേഴ്സ് തീസിസിന്റെ പേര് ചെറുകുടലിൽ ഗ്ലൂട്ടാമൈൻ മെറ്റബോളിസം എന്നായിരുന്നു.  ഇൻഡ്യാന യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് മെഡിക്കൽ ബിരുദം നേടിയ അവർ നോർത്ത് വെസ്റ്റേൺ യൂണിവേഴ്സിറ്റി മെഡിക്കൽ സെന്ററിൽ ഇന്റേണൽ മെഡിസിനിൽ റെസിഡൻസി പൂർത്തിയാക്കി, ചീഫ് മെഡിക്കൽ റസിഡന്റായി സേവനമനുഷ്ഠിച്ചു. ജോൺസ് ഹോപ്കിൻസ് ഹോസ്പിറ്റലിൽ സാംക്രമിക രോഗങ്ങളിൽ ഫെലോഷിപ്പ് പൂർത്തിയാക്കിയപ്പോൾ, ജോൺസ് ഹോപ്കിൻസ് ബ്ലൂംബെർഗ് സ്കൂൾ ഓഫ് പബ്ലിക് ഹെൽത്തിൽ നിന്ന് എപ്പിഡെമിയോളജിയിൽ ശ്രദ്ധപതിപ്പീച്ചുകൊണ്ട് പബ്ലിക് ഹെൽത്ത് ബിരുദവും നേടി.  

 ഔദ്യോഗിക ജീവിതം 
എമിലി  ജോൺസ് ഹോപ്കിൻസ് സ്കൂൾ ഓഫ് മെഡിസിൻ അദ്ധ്യാപക ശ്രേണിയിൽ 14 വർഷം ചെലവഴിച്ചു, പകർച്ചവ്യാധികളുടെ വിഭാഗത്തിൽ, ബാൾട്ടിമോർ സിറ്റി ഹെൽത്ത് ഡിപ്പാർട്ട്മെന്റ് എസ്ടിഡി/എച്ച്ഐവി പ്രോഗ്രാമിന്റെ ക്ലിനിക്കൽ സേവനങ്ങളുടെ ഡയറക്ടറായിരുന്നു.  

എമിലി  നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസസിൽ (NIAID) എയ്ഡ്‌സ് വിഭാഗത്തിന്റെ ഡെപ്യൂട്ടി ഡയറക്ടറായി സേവനമനുഷ്ഠിച്ചു. അവിടെ അവൾ ശാസ്ത്രീയ പ്രോഗ്രാം മാനേജ്‌മെന്റിന്റെയും പിന്തുണയുടെയും എല്ലാ വശങ്ങളിലും ഏർപ്പെട്ടിരുന്നു, അടിസ്ഥാന, വിവർത്തന, ക്ലിനിക്കൽ ഗവേഷണങ്ങൾ ഉൾപ്പെടുന്ന പുതിയ സംരംഭങ്ങൾ രൂപകൽപ്പന ചെയ്യുന്നതിനും നടപ്പിലാക്കുന്നതിനും സഹായിക്കുകയും സങ്കീർണ്ണമായ എക്‌സ്‌ട്രാമ്യൂറൽ ഗ്രാന്റ് പ്രോഗ്രാമുകളും ഗവേഷണ ഇൻഫ്രാസ്ട്രക്ചറും നടത്തുകയും ചെയ്തു. 

2017-ൽ, എമിലി  NIAID ഡിവിഷൻ ഓഫ് മൈക്രോബയോളജി ആൻഡ് ഇൻഫെക്ഷ്യസ് ഡിസീസസ് (DMID) തലവയായി. DMID യുടെ സങ്കീർണ്ണമായ ദേശീയ അന്തർദേശീയ ഗവേഷണ പരിപാടിയുടെ തന്ത്രപരവും ശാസ്ത്രീയവുമായ കാഴ്ചപ്പാടിന് അവൾ ഉത്തരവാദിയാണ്. ബയോ ഡിഫെൻസുമായി ബന്ധപ്പെട്ടതും ഉയർന്നുവരുന്ന പകർച്ചവ്യാധികൾ ഉൾപ്പെടെയുള്ള രോഗകാരികളുടെ കാരണങ്ങൾ, രോഗനിർണയം, ചികിത്സ, പ്രതിരോധം എന്നിവയെക്കുറിച്ചുള്ള അടിസ്ഥാനപരവും പ്രാഥമികവും ക്ലിനിക്കൽ അന്വേഷണങ്ങളും DMID പിന്തുണയ്ക്കുന്നു.  

ഇന്ന് ഡിസീസ് കൺട്രോൾ ആൻഡ് പ്രിവൻഷൻ കേന്ദ്രങ്ങളിലെ അക്യൂട്ട് ഫ്ലാസിഡ് മൈലിറ്റിസ് ടാസ്‌ക് ഫോഴ്‌സിൽ എമിലി  പ്രവർത്തിക്കുന്നു. 

 റഫറൻസുകൾ